पाएं अपने शहर की ताज़ा ख़बरें और फ्री ई-पेपरडाउनलोड करें
एनएच 83 पर शहर के अरवल मोड़ के मोड़ के समीप शुक्रवार की दोपहर उस समय अफरा तफरी मच गई जब पुलिस को रोकने के बावजूद एक हाईवा चालक खतरनाक तरीके से तेज गति से मौके से भागने की कोशिश करने लगा। इस दौरान हाईवा को रोकने में जुटे पुलिसकर्मी को उसने रौंदने की भी कोशिश की लेकिन वे बाल बाल बच गए। हालांकि बाद में पुलिस कर्मियों के दल उसका तुरंत पीछा करते हुए उसे बाजार समिति मोड़ के पास दबोच लिया। मौके पर वाहनो की जांच में जुटे पुलिस अधिकारी ने बताया कि वह दोपहर में अरवल मोड़ पर रोको टोको अभियान में जुटे थे कि इसी बीच रेलवे स्टेशन की ओर से एक हाईवा वहां आया। वे लोग उसे रोकने का इशारा किया लेकिन चालक ने हाईवा रोकने के बजाय गति को खतरनाक तरीके से तेज कर भागने लगा। इस दौरान सड़क के किनारे रहे पुलिसकर्मी को भी उसने रौंदकर आगे बढ़ने की कोशिश की लेकिन वे किसी तरह से उसके जद में आने से बच गए और उनकी जान बच गई। बाद में पुलिस गाड़ी से पीछा कर उसे बाजार समिति मोड़ जाते-जाते पकड़ लिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn